Henri La Fontaine

Henri Marie LA FONTAINE [lafotén], (naskiĝis la  en Bruselo, mortis samloke la ) estis belga juristo kaj politikisto. Dum jardekoj li estis senatano por la belga socialista partio. En 1913 li ricevis la Nobel-Premion pri Paco.

Henri La Fontaine estis direktoro de la Internacia Bibliografia Instituto. Li studis internacian juron, aktivis en la antaŭmilita pacmovado kaj fariĝis direktoro de la Internacia Oficejo de la Paco. Pro sia aktiveco ĉe internaciaj organizaĵoj (li estis inter la fondintoj de la Unio de Internaciaj Asocioj) li kunrespondecas pri la grava rolo kiun nun havas la urboj Hago (Nederlando) kaj Bruselo (Belgio). En 1920 li kiel belga delegito en la Ligo de Nacioj nesukcese provis proponi Esperanton kiel internacian lingvon Ulrich Lins, Cent jaroj da esperoj pri nova mondo, Libera Folio, la 20-an de februaro 2021..

Kune kun Paul Otlet li fondis en 1894 universalan bibliotekon nomatan Mundaneum kaj kreis la Universalan Dekuman Klasifikon (UDK) por bibliotekoj. Paul Otlet kun Lafontaine plievoluigis la „Dewey”-klasifikon por bibliotekoj (1876, nun ankoraŭ uzata en Nord-Ameriko) ĝis la apero de Universala Dekuma Klasifiko (UDK), unuafoje publikigita en 1905 kaj nun ĝenerale uzata en Eŭropo kaj Azio. Ankaŭ la normigita biblioteka slipo (12,5 × 7,5 mm) estas ilia kreaĵoRoland Rotsaert, Mundaneum: papera antaŭulo de Interreto, Monato, januaro 2004, alirite la 29-an de decembro 2017..

 Esperanto 
Li ankaŭ estis regule subtenanto de Esperanto kaj unu el la fondintoj de la Reĝa Brusela Esperantista GrupoEsperanto en Bruselo, Régis Larue, Arkivo Henri La Fontaine, 2023.

 Fondumo Henri Lafontaine 
La Fondation Henri La Fontaine, kreita en 2011 memore al li, celas transdoni kaj ĝisdatigi la valorojn, kiujn li defendis favore al universala scio, internacia juro kaj demokratio Fondation Henri La Fontaine <small>arkivo.

 Verkaro 
Monda organizo en revuo Esperanto 1912, n-ro. 117, p. 1 - prelego dum la "kongreso de rasoj" (Londono)

 Vidu ankaŭ 
 Palaco de paco en Hago
 Domo de la eŭropa historio en Bruselo

 Eksteraj ligiloj 





  Unio de Internaciaj Asocioj
  Liberpensuloj

 Referencoj 

Kategorio:Pacistoj
Kategorio:Nobel-premiitoj pri paco
Kategorio:Belgaj juristoj
Kategorio:Belgaj politikistoj